**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

 Κως, 22-01-2025

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Η μελέτη διερεύνησης του γεωθερμικού δυναμικού της παράκτιας ζώνης στην περιοχή Αγίου Φωκά, στην προοπτική εκμετάλλευσης των θερμών πηγών,

θα παρουσιαστεί μεθαύριο, **Παρασκευή 24 Ιανουαρίου, στις 13:00**, στην αίθουσα συνεδριάσεων του Δημοτικού Συμβουλίου Κω,

από την κα Εύη Νομικού, Αναπληρώτρια Καθηγήτρια Γεωλογικής Ωκεανογραφίας και Φυσικής Γεωγραφίας στο Τμήμα Γεωλογίας & Γεωπεριβάλλοντος του ΕΚΠΑ.

Την ιαματική πηγή, στα Θερμά, επισκέπτονται καθημερινά στην τουριστική περίοδο εκατοντάδες επισκέπτες και κάτοικοι του νησιού μας, χωρίς όμως να μπορούν να απολαμβάνουν καμία υπηρεσία, αφού παραμένει ανεκμετάλλευτος ένας σημαντικός παραγωγικός πόρος του νησιού μας.

Σε αυτή την κατεύθυνση κινούνται οι προσπάθειες της δημοτικής αρχής, προκειμένου να αξιοποιηθεί μια σημαντική πηγή πλούτου, με πρώτο βήμα την εκπόνηση σειράς αναγκαίων μελετών που θα επιτρέψουν την αξιοποίηση της περιοχής, με επιστημονική τεκμηρίωση και επάρκεια.

Γραφείο Τύπου